Πρόσληψη, απορρόφηση και κατανομή της αλκοόλης στο σώμα
Πρόσληψη Η αλκοόλη προσλαμβάνεται συνήθως από το στόμα κατά την κατανάλωση ποτών. Απορρόφηση Η αλκοόλη απορροφάται από όλα τα μέρη του γαστρεντερικού συστήματος κυρίως με απλή διάχυση στο αίμα. Η μεγαλύτερη ποσότητα απορροφάται από το λεπτό έντερο λόγω της μεγάλης επιφάνειάς του. Σε ένα μέσο άνθρωπο το 20% - 25% της προσλαμβανόμενης αλκοόλης απορροφάται από το στομάχι και το 75% - 80% από το λεπτό έντερο. Έτσι, η μέγιστη συγκέντρωση της αλκοόλης στο αίμα σε ένα νηστικό άτομο επιτυγχάνεται κατά μέσο όρο 1.0 ώρα μετά την πρόσληψή της. Αν η πρόσληψη γίνει με ταυτόχρονη λήψη στερεάς τροφής η μέγιστη συγκέντρωση επιτυγχάνεται αργότερα. Κατανομή Η αλκοόλη διαλύεται πολύ στο νερό και έτσι βρίσκεται στους ιστούς και τα σωματικά υγρά αφού περιέχουν νερό. Από το στιγμή που απορροφάται από το αίμα μεταφέρεται και κατανέμεται ομοιόμορφα σε όλο το σώμα, έτσι ώστε η συγκέντρωσή της στο νερό, που αποτελεί και το μέγιστο συστατικό του σώματος, να είναι παντού ίση. Επίδραση βάρους και τύπου σώματος Γενικά η επίδραση της αλκοόλης μειώνεται καθώς αυξάνεται το βάρος, καθόσον αυξάνεται και η ποσότητα του νερού στην οποία κατανέμεται η προσλαμβανόμενη αλκοόλη. Σε άτομα με ίσο βάρος η επίδραση της αλκοόλης είμαι μεγαλύτερη στα παχιά άτομα, καθόσον οι λιπαροί ιστοί σε αυτά περιέχουν λίγο νερό και δεν απορροφούν (διαλύουν) μεγάλες ποσότητες αλκοόλης.