Υπολογισμός σύστασης και ενέργειας της τροφής
Σύμφωνα με το Ανώτατο Ειδικό Επιστημονικό Συμβούλιο Υγείας του ΥΠΟΥΡΓΕΙΟΥ ΥΓΕΙΑΣ ΚΑΙ ΠΡΟΝΟΙΑΣ, ως μία μικρομερίδα υπολογίζεται το μισό της μερίδας όπως αυτή καθορίζεται με τις Ελληνικές αγορανομικές διατάξεις, δηλαδή περίπου το μισό της μερίδας εστιατορίου. Μία μερίδα αδρά αντιστοιχεί σε δύο φέτες ψωμιού (50 γραμμάρια) 200 γραμμάρια πατάτες ένα φλιτζάνι του τσαγιού (δηλαδή 100-120 γραμμάρια) μαγειρευμένου ρυζιού ή ζυμαρικών δύο φλιτζάνια του τσαγιού ωμά φυλλώδη λαχανικά ή ένα φλιτζάνι από τα υπόλοιπα λαχανικά, είτε μαγειρευμένα είτε ψιλοκομμένα (δηλαδή περίπου 200 γραμμάρια από τα περισσότερα λαχανικά) δύο μήλα (160 γραμμάρια), δύο μπανάνες (120 γραμμάρια), δύο πορτοκάλια (200 γραμμάρια), 400 γραμμάρια πεπόνι ή καρπούζι, 60 γραμμάρια σταφύλια δύο φλιτζάνια του τσαγιού γάλακτος ή γιαουρτιού 60 γραμμάρια τυριού 2 αυγά περίπου 120 γραμμάρια μαγειρευμένου άπαχου κρέατος ή ψαριού, δύο φλιτζάνια του τσαγιού (δηλαδή 200 γραμμάρια) μαγειρευμένων ξηρών φασολιών . Για να υπολογίσουμε τη θερμιδική αξία και τη σύσταση της τροφής μας ακολουθούμε τα παρακάτω βήματα.
Βήμα 1: | Επιλέγουμε τη μερίδα φαγητού που μας ενδιαφέρει
Βήμα 2: | Μετατρέπουμε τη μερίδα σε γραμμάρια σύμφωνα με τις παραπάνω αντιστοιχίες.
Βήμα 3: | Με τη βοήθεια του πίνακα της σύστασης και θερμιδικής αξίας των τροφίμων υπολογίζουμε την περιεκτικότητα σε θρεπτικές ουσίες και τις θερμίδες που αντιστοιχούν στην παραπάνω μερίδα
Παράδειγμα
Βήμα 1: | Ψάρι πλακί με πατάτες
Βήμα 2: | Αντιστοιχεί σε 220 γρ. (120 γραμμάρια ψάρι + 100 γραμμάρια πατάτες)
Βήμα 3: | 220x121/100= 266,2 θερμίδες 220x7,5/100= 16,5 γραμμάρια υδατάνθρακες 220x11,8/100= 26,0 γραμμάρια πρωτεΐνες 220x5,1/100= 11,2 γραμμάρια λίπους |