Σκοπός της διατροφής
Ο άνθρωπος μέσω της διατροφής του προσλαμβάνει όλα τα αναγκαία συστατικά για την ανάπτυξή του, τις λειτουργίες του και καλύπτει τις ενεργειακές του ανάγκες. Μονάδα μέτρησης της ενέργειας που μας δίνουν τα τρόφιμα είναι η θερμίδα. Η καθημερινή διατροφή διαφέρει από άνθρωπο σε άνθρωπο. Εξαρτάται από το φύλο του, την ηλικία του, το βάρος του, τις σωματικές του δραστηριότητες, μέχρι και από το κλίμα στο οποίο ζει.