Μεταβολισμός της αλκοόλης
Η αποβολή της αλκοόλης επιτυγχάνεται κατά 95% μέσω του μεταβολισμού στο συκώτι. Ο οργανισμός χρησιμοποιεί πολλές πορείες μεταβολισμού για την οξείδωση της αλκοόλης προς ακεταλδεΰδη, οξικό οξύ, διοξείδιο του άνθρακα και νερό. Το υπόλοιπο 5% απομακρύνεται μέσω των ούρων, του ιδρώτα, του σάλιου, του μητρικού γάλακτος, των ούρων, των περιττωμάτων και της αναπνοής. Οι υγιείς οργανισμοί μεταβολίζουν την αλκοόλη με σχετικά σταθερό ρυθμό. Συγκεκριμένα η συγκέντρωση της αλκοόλης στο αίμα μειώνεται με ρυθμό 0.17 g ανά ώρα. Ο ρυθμός αυτός εξαρτάται από πολλούς παράγοντες όπως, η αρχική συγκέντρωση της προσλαμβανόμενης αλκοόλης στο αίμα, η συχνότητα κατανάλωσης αλκοόλης και την ηλικία. Έτσι, ο ρυθμός μεταβολισμού αυξάνεται σε πολύ μεγάλες ή πολύ μικρές συγκεντρώσεις ή σε αλκοολικά άτομα και μειώνεται καθώς αυξάνεται η ηλικία.
Μέσος ρυθμός μεταβολισμού και συχνότητα κατανάλωσης αλκοόλης
Συχνότητα κατανάλωσης | Ρυθμός μεταβολισμού (% μείωση συγκέντρωσης στο αίμα ανά ώρα)
Σπάνια | 1.0 %
Λίγο (1-2 ποτά τη βδομάδα) | 1.7 %
Συχνά (60 ποτά το μήνα) | 2.0 %
Πολύ συχνά (σχεδόν αλκοολικός) | 3.0 %
Αλκοολικός | 4.0 %
Επίδραση ρυθμού πρόσληψης Η συγκέντρωση της αλκοόλης στο αίμα εξαρτάται από το την προσλαμβανόμενη ποσότητα και το ρυθμό μεταβολισμού της, ο οποίος είναι σχετικά σταθερός. Έτσι, αν η αλκοόλη προσλαμβάνεται με ρυθμό μεγαλύτερο από το ρυθμό μεταβολισμού έχει ως αποτέλεσμα στην αθροιστική αύξηση της συγκέντρωσης αλκοόλης στο αίμα. Επίδραση τροφών Η πρόσληψη τροφής ταυτόχρονα με την κατανάλωση αλκοόλ έχει ως αποτέλεσμα την βραδύτερη απορρόφηση της αλκοόλης από το αίμα. Κατά τη διαδικασία της πέψης της τροφής η πυλωρική βαλβίδα στο κάτω μέρος του στομαχιού κλείνει για να κατακρατήσει την προς πέψη τροφή, με αποτέλεσμα την κατακράτηση και της αλκοόλης. Έτσι, η αλκοόλη δεν φθάνει γρήγορα στο λεπτό έντερο όπου και κυρίως απορροφάται.