Ιδιότητες της αλκοόλης (αιθανόλης)
Ο όρος «αλκοόλη» αναφέρεται σε μια ομόλογη σειρά οργανικών ενώσεων με παρεμφερείς ιδιότητες με μέλη τη μεθανόλη, την αιθανόλη, την ισοπροπανόλη και άλλες. Πολύ συχνά όμως στην καθημερινή μας ζωή με τον όρο αλκοόλη εννοούμε την αιθανόλη που είναι και η αλκοόλη που περιέχεται στα αλκοολούχα ποτά. Η αλκοόλη (αιθανόλη) είναι μια οργανική ένωση αποτελούμενη από άνθρακα, υδρογόνο και οξυγόνο, με χημικό τύπο C2H5OH. Είναι διαυγές και πτητικό υγρό που καίγεται εύκολα. Έχει χαρακτηριστική λεπτή οσμή και μεγάλη διαλυτότητα στο νερό. Η πυκνότητά της είναι 0.79 g/mL.