Εκφράσεις συγκέντρωσης της αλκοόλης στο αίμα και αλκοτέστ
Η συγκέντρωση αλκοόλης στο αίμα μετράται σε γραμμάρια (g) αιθανόλης σε 100 χιλιοστόλιτρα (mL) αίματος. Κατά τη διαδικασία του αλκοτέστ μετράται η περιεκτικότητα σε αλκοόλη των αερίων εκπνοής και στη συνέχεια η μέτρηση ανάγεται σε τιμή συγκέντρωσης στο αίμα. Κάθε g αλκοόλης ανά 100 mL αερίων εκπνοής αντιστοιχεί σε 2.083 g αιθανόλης ανά 100 mL αίματος. Έτσι, μια συγκέντρωση 1 g ανά 100 mL αίματος αντιστοιχεί σε 0.48 g ανά 100 mL αερίου εκπνοής. Tο όριο που ισχύει στις περισσότερες χώρες της Ευρωπαϊκής Ένωσης για επιτρεπτή οδήγηση είναι 0.05 g ανά 100 mL αίματος που αντιστοιχεί σε 0.024 g ανά 100 mL αερίου εκπνοής.