Ρυθμιστικά διαλύματα
Σύνθεση και pH ρυθμιστικών διαλυμάτων

Στο εργαστήριο αυτό έχετε στη διάθεσή σας διαλύματα CH3COOH, CH3COONa, NH3 και NH4Cl συγκέντρωσης 0,2 Μ, διαλυματα HCl και NaOH συγκέντρωσης 1 Μ, απιοντισμένο νερό, όλα τα απαραίτητα υλαλικά και το πεχάμετρο. Μπορείτε να παρασκευάσετε ρυθμιστικά διαλύματα αναμιγνύοντας τα κατάλληλα αντιδραστήρια, να υπολογίσετε το pH του ρυθμιστικού διαλύματος που προκύπτει και να επιβεβαιώσετε την πρόβλεψή σας εκτελώντας το πείραμα. Επίσης μπορείτε να διαπιστώσετε πειραματικά το μέγεθος της επίδρασης στο pH ενός ρυθμιστικού διαλύματος της αραίωσής του ή της προσθήκης σε αυτό μικρών σχετικά ποσοτήτων διαλυμάτων HCl και NaOH.