Σχέση πυκνότητας και περιεκτικότητας σε αιθανόλη αλκολούχων διαλυμάτων
Προσδιορισμός της περιεκτικότητας ενός διαλύματος αιθανόλης από την πυκνότητά του.

Ένας παραδοσιακός τρόπος προσδιορισμού της περιεκτικότητας σε αλκοόλη (αιθανόλη) των αλκοολούχων ποτών είναι αυτός κατά τον οποίο μετράμε την πυκνότητα του ποτού (υδατικού διαλύματος αλκοόλης), καθόσον τα δύο αυτά μεγέθη συσχετίζονται. Στο εργαστήριο αυτό με μιά σειρά πειράματα μέτρησης της πυκνότητας αλκοολούχων διαλυμάτων με συγκεκριμένες περιεκτικότητες (%v/v) μπορείτε να κατασκευάσετε το διάγραμμα μεταβολής της περιεκτικότητας του διαλύματος σε σχέση με την περιεκτικότητά του. Στη συνέχεια μπορείτε να μετρήσετε την πυκνότητα των αγνώστων αλκοολούχων ποτών Α και Β και με βάση το διάγμαμμα να βρείτε την περιεκτικότητά τους σε αλκοόλη. Πειραματικό μέρος Για τον προσδιορισμό της πυκνότητας ενός διαλύματος ή ποτού τοποθετήστε μια ογκομετρική φιάλη των 100 ml πάνω στο ζυγό, μηδενίστε το απόβαρο πατώντας το "TARA" και γεμίστε τη φιάλη με το διάλυμα μέχρι τη χαραγή (100 mL) με το διάλυμα. Ο ζυγός θα δείχνει τη μάζα του διαλύματος (m) σε gr. Η πυκνότητα του διαλύματος θα είναι d = m/v = m/100 g/mL ή kg/L. Σημείωση Ο προσδιορισμός της περιεκτικότητας των ποτών δεν είναι απόλυτα ακριβής καθόσον τα ποτά περιέχουν και άλλα συστατικά (π.χ. σάκχαρα) τα οποία έχουν επίδραση στην πυκνότητά τους, ενώ το διάγραμμα με βάση το οποίο προσδιορίζετε την περιεκτικότητα τους αναφέρεται σε διαλύματα που περιέχουν μόνο νερό και αλκοόλη.